Diari Oficial de la Generalitat Valenciana


Sumari del DOGV 2450, del 15-02-1995 (1995/833843)

ORDRE de 27 de gener de 1995, de la Conselleria de Cultura, per la qual es convoca un concurs públic per a l'adjudicació d'ajudes a la labor editorial valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/27/(12)/dof/vci/html**

### Dades del document

Número de DOGV
:   2450

Data del DOGV
:   15-02-1995

Secció del DOGV
:   DISPOSICIONS GENERALS

Número del document
:   1995/833843


Data del document
:   27-01-1995

Organisme emissor
:   Conselleria de Cultura

Tipus de document
:   Ordre

ORDRE de 27 de gener de 1995, de la Conselleria de Cultura, per la qual es convoca un concurs públic per a l'adjudicació d'ajudes a la labor editorial valenciana.   
La Generalitat Valenciana, segons l'article 31.4 de l'Estatut d'Autonomia de la Comunitat Valenciana, té competència exclusiva en matèria de Cultura. D'acord amb això, és oportú ajudar a la consolidació creativa i industrial de les empreses editorials valencianes dedicades a la producció literària.  
Per tot això, fent ús de les facultats que em confereix l'article 35 de la Llei de Govern Valencià 5/1983, de 30 de desembre, de la Generalitat Valenciana,  
   
ORDENE:  
Primer  
Es convoca un concurs públic per a la concessió d'ajudes a la labor editorial valenciana a favor de les editorials dedicades tant a la producció literària com a l'assaig, que presenten un pla d'edició específic i s'aproven les bases de la convocatòria, incloses en els annexos d'aquesta Ordre.  
   
Segon  
L'import d'aquestes ajudes es farà efectiu a càrrec de l'aplicació pressupostària 66.21.843.1.760.50, dins de la línia 4.04/000/95, denominada "ajudes a la labor editorial valenciana i creació literària".  
L'import global màxim destinat a aquestes ajudes serà de tretze milions (42.566.373) de pessetes.  
   
DISPOSICIONS FINALS  
Primera  
S'autoritza el Director General de Promoció Cultural perquè, en l'àmbit de les seues competències, adopte les mesures necessàries per el desenvolupament i execució d'aquesta ordre.  
   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
   
Tercera  
Contra aquesta Ordre, que posa fi a la via administrativa, es podrà presentar recurs contenciós administratiu dins del termini de dos mesos, comptadors des del dia de la notificació de l'Ordre, davant de la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 27 de gener de 1995  
La consellera de Cultura  
ILAR PEDRAZA MARTíNEZ  
ANNEX I  
   
Bases per a l'adjudicació d'ajudes  
a la labor editorial valenciana  
Primera  
a) Es concediran ajudes per a la realització d'un pla editorial que estiga elaborat entre el dia 1 de gener i el 15 d'octubre de 1995. El nombre i l'import de les ajudes els determinarà una comissió tècnica avaluadora, tenint en compte la qualitat i l'interés dels projectes editorials presentats.  
b) L'ajuda serà individualitzada per a cada títol que haja sigut seleccionat per la Comissió.  
   
Segona  
Podran concórrer a aquestes ajudes totes les editorials radicades a la Comunitat Valenciana, amb una producció escrita en qualsevol de les dues llengües oficials de la Comunitat Valenciana. Són excloses d'aquesta convocatòria les editorials d'entitats i organismes oficials.  
Tercera  
1. Els interessats hauran de presentar una instància, el model de la qual figura en l'annex III d'aquesta ordre, adreçada a la Conselleria de Cultura. Direcció General de Promoció Cultural, i també una memòria del pla de publicacions i cumplimentar els requisits que figuren en l'annex II d'aquesta ordre. També hauran de lliurar un exemplar de cada títol publicat fins a la presentació de la instància, i, òbviament, inclòs en la memòria del pla de publicacions.  
Les instàncies de sol.licitud estaran a disposició dels interessats a la Conselleria de Cultura, a les direccions territorials de Cultura d'Alacant, València o Castelló, i als centres d'informació de l'Oficina d'Informació, Iniciatives i Reclamacions de la Generalitat Valenciana.  
2. Les instàncies podran presentar-se en el Registre General de la Conselleria de Cultura, en les direccions territorials de Cultura d'Alacant, València o Castelló, en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol de les formes indicades en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El termini de presentació d'instàncies serà de quinze dies hàbils, comptadors des de l'endemà de la publicació d'aquesta Ordre.  
4. Si la sol.licitud no reuneix els requisits i documents que s'assenyalen en aquesta base es requerirà a l'interessat perquè en un termini de deu dies esmene la falta o adjunte els documents preceptius, amb indicació de que, si no ho fes així, es considerarà que ha desistit de la seua petició i s'arxivarà sense més tràmit, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
   
Quarta  
1. Es crea una comissió avaluadora d'aquestes ajudes integrada per:  
President: El director general de Promoció Cultural.  
Vicepresident: La cap del Servei de Patrimoni Bibliogrà-fic i Documental de la Conselleria de Cultura.  
Vocals: La cap de la Secció d'Extensió Bibliote-cària de la Conselleria de Cultura.  
La cap de la Secció de Documentació Bibliotecària de la Conselleria de Cultura.  
El Tècnic de Planificació de la Conselleria de Treball i Afers Socials.  
Secretari sense vot: El cap de la Secció del Llibre de la Conselleria de Cultura.  
2. Aquesta Comissió examinarà les sol.licituds presentades i, segons l'interés i importància d'aquestes, el President elevarà una proposta d'adjudicació a la Consellera de Cultura, que hi dictarà una resolució que serà publicada en el Diari Oficial de la Generalitat Valenciana.   
3. Si en el termini de tres mesos comptats a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades han sigut desestimades.  
Cinquena  
1. Els editors beneficiaris rebran l'import de les ajudes després de justificar la realització del pla de publicacions previst en la memòria. La justificació, que haurà de fer-se fins del 15 de novembre de 1995 inclós, haurà d'acompanyar-se d'un exemplar de cada títol inclòs en el pla de publicacions i que no s'haja presentat en el moment de sol.licitar l'ajuda.  
2. En la justificació cap obra inclosa en l'esmentat pla de publicacions que haja sigut objecte d'ajuda no podrà ser canviada per una altra, encara que siga de característiques anàlogues.  
3. Si en justificar les ajudes no es presentara algun títol al qual se li haguera concedit subvenció, l'import d'aquest títol es descomptarà de la quantitat global concedida.  
   
Sisena  
Són obligacions del beneficiari:  
a) Acreditar, en el termini màxim de deu dies des de l'endemà de la notificació de la concessió, que es troba al corrent de les seues obligacions tributàries i davant de la Seguretat Social, referit als 12 mesos anteriors a la sol.licitud de la subvenció, en els termes previstos en l'Ordre de la Conselleria d'Economia i Hisenda de 7 de gener de 1991 (A.S.F.M. 5-2-1991).  
b) Realitzar el pla de publicacions previst que fonamenta la concessió de l'ajuda.  
c) Acreditar davant de la Conselleria de Cultura la realització del pla de publicacions previst i el compliment dels requisits i de les condicions que determinen la concessió o l'aprofitament de l'ajuda.  
d) Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
e) Comunicar a la Conselleria de Cultura l'obtenció de subvencions o ajudes per al mateix objecte, procedents de qualsevol administració o ens públics.  
   
Setena  
Qualsevol alteració de les condicions tingudes en compte per a concedir la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.  
L'import de les subvencions regulades en el present article no podrà ser mai d'una quantia que, aïlladament o en concurrència amb subvencions o ajudes d'altres administracions públiques o ens públics o privats, supere el cost de l'activitat que ha de realitzar el beneficiari.  
Vuitena  
Serà procedent el reintegrament de les quantitats percebudes i l'exigència d'interessos de demora, des del pagament de la subvenció, en els casos següents:  
a) Incompliment de l'obligació de justificació.  
b) Obtenció de la subvenció sense complir les condicions requerides.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit previst en el paràgraf segon de l'apartat anterior, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat realitzada.  
Novena  
Quan en l'exercici de les funcions d'inspecció o de control es detecten indicis d'una obtenció, ús o destinació incorrectes de la subvenció o ajudes percebudes, els agents encarregats podran acordar la retenció de les factures o dels documents equivalents o substitutius i de qualsevol altre document relatiu a les operacions en què aquests indicis es manifesten.  
   
Dècima  
Els editors beneficiaris de les ajudes faran constar en les seues publicacions que han rebut una ajuda per a l'edició de la Conselleria de Cultura. En les publicacions que estiguen editades abans de la concessió de les ajudes s'indicarà aquesta circumstància mitjançant els procediments habituals.  
   
   
 ANNEX II  
   
Les dades que han de figurar adjuntes al pla editorial són:  
1-.  
 a) Nom de l'editorial:  
 Domicili social:  
 Telèfon:  
 CIF:  
 Dades de l'entitat bancària i número de compte corrent:  
 Nombre d'obres que s'ha previst publicar:  
   
 b) Especificar de cada obra les dades següents:  
 Autor:  
 Títol:   
 Tiratge:  
 Nombre de pàgines:  
 Tipus d'enquadernació:  
 Preu de l'edició:  
 Preu de venda al públic:  
   
2.-Declaració, per part de l'editor, del pressupost global del pla d'edició per al qual sol.liciten l'ajuda.  
   
ANNEX III  
   
El sotasignat .........................................amb DNI ........................... en representació de l'editorial ............................................................... amb domicili en...................................codi postal núm....................... carrer ........................................................ núm..............tel.................. inscrita en el Registre d'Empreses Editorials amb el núm. ................. d'acord amb el que exposa l'ordre de la Conselleria de Cultura per a la concessió d'ajudes a la labor editorial valenciana per a 1995,  
EXPOSA:  
Primer.- Que l'empresa editorial que representa desitja acollir-se a les esmentades ajudes amb el pla editorial exposat en la següent documentació:  
a) Memòria del pla de publicacions.  
b) Dades que figuren en l'annex II de l'ordre.  
c) Títols inclosos en el pla de publicacions que ja estiguen publicats.  
Segon.- Que aquesta editorial, pel fet de participar en el present concurs accepta totes les condicions establertes en les bases que regulen l'esmentada ajuda.  
a .................... d ............................ de 1995  
   
(Signatura)   
   
CONSELLERIA DE CULTURA. DIRECCIó GENERAL DE PROMOCIó CULTURAL.


Còpia Permalink ELI